ΕΔΕ - Ελληνική Διαβητολογική Εταιρεία

5ο Πανελλήνιο Συνέδριο Αναζωογόνησης και Αντιμετώπισης Επείγοντος Περιστατικού
2020-10-08 - 2020-10-10
Χαιρετισμός Προέδρου
Αγαπητές και αγαπητοί συνάδελφοι,
Με ιδιαίτερη χαρά σας προσκαλούμε στο 5ο Πανελλήνιο Συνέδριο Αναζωογόνησης και Αντιμετώπισης Επείγοντος Περιστατικού με θέμα «Η αναζωογόνηση συναντά όλες τις ειδικότητες», που οργανώνει η Ελληνική Εταιρεία Καρδιοαναπνευστικής Αναζωογόνησης και θα πραγματοποιηθεί στην Αθήνα, στο ξενοδοχείο ΤΙΤΑΝΙΑ, στις 8-10 Οκτωβρίου 2020.
Η φετινή επιλογή των θεμάτων έγινε με γνώμονα τη διαρκώς αυξανόμενη ανάγκη για διάχυση των νεότερων και επιστημονικά τεκμηριωμένων εξελίξεων στο χώρο της Αναζωογόνησης και της Αντιμετώπισης του Επείγοντος Περιστατικού σε όλες τις ειδικότητες. Στόχος μας είναι να αναδείξουμε την ανάγκη της διεπιστημονικής προσέγγισης και τη σημασία της συνεργασίας και της ομαδικότητας στην αποτελεσματική αντιμετώπιση των βαρέως πασχόντων ασθενών μας.
Εξαρχής έχει καταβληθεί σημαντική προσπάθεια ώστε το Συνέδριο να κοσμηθεί με την παρουσία σημαντικών επιστημόνων, που είναι οι πλέον ειδικοί στον τομέα τους, καταξιωμένοι ομιλητές και δάσκαλοι. Η καθιερωμένη πλέον οργάνωση Κλινικών Φροντιστηρίων θα περιλαμβάνει ένα μεγάλο φάσμα δεξιοτήτων, που είναι απαραίτητες στην καθημερινή κλινική πρακτική. Παράλληλα προσβλέπουμε στην παρουσίαση της δικής σας κλινικής και ερευνητικής εμπειρίας που θα αποτελέσει έναυσμα για γόνιμο διάλογο και εξαγωγή χρήσιμων συμπερασμάτων.
Είμαστε βέβαιοι πως με την ενεργό συμμετοχή σας στις εργασίες του Συνεδρίου θα έχουμε όλοι την ευκαιρία να δημιουργήσουμε νέους συνεργάτες και φίλους, ώστε τελικά η ΕΕΚΑΑ να προχωρήσει ανανεωμένη, κερδίζοντας από την εμπειρία των παλαιότερων και το δυναμισμό των νεότερων συναδέλφων.
Εκ μέρους της Οργανωτικής και Επιστημονικής Επιτροπής,
Η Πρόεδρος του Συνεδρίου
Μαραθιά Αικατερίνη
Διευθύντρια Καρδιοχειρουργικής ΜΕΘ
Ωνασείου Καρδιοχειρουργικού Κέντρου

Πανευρωπαϊκό Συνέδριο EuGMS ΑΘΗΝΑ 2020 (Μέγαρο Μουσικής Αθηνών, 7-9 Οκτωβρίου 2020)
2020-10-07 - 2020-10-09
Welcome to the 16th International Congress of the EuGMS!
Join one of the most influential academic conferences on Geriatrics
CLICK HERE to discover the Scientific Program

Πανευρωπαϊκό Συνέδριο EuGMS ΑΘΗΝΑ 2020 στο Μέγαρο Μουσικής Αθηνών, 7-9 Οκτωβρίου 2020

Το ποσό της εγγραφης ελληνων ιατρων και επαγγελματιών υγείας στο συνεδριο EuGMS ΑΘΗΝΑ 2020 οριστηκε στα 250 ευρω early bird και 100 ευρω για φοιτητες
Οι προθεσμίες έχουν ανακοινωθεί στο Newsletter παρακάτω και ειναι: 2 Μαρτίου για SUBMITTED SYMPOSIA και 15 Μαίου για ABSTRACT SUBMISSION

Θα δοθούν 50 υποτροφίες για καλύτερη προφορική και αναρτημένη ανακοίνωση

Για περισσότερες πληροφορίες επισκεφθείτε την επίσημη ιστοσελίδα https://www.hcgm.gr/eugms-athens-2020

Επιστημονική Διαδικτυακή Εκδήλωση: Σακχαρώδης Διαβήτης. Νεότερες πρακτικές οδηγίες, Αλεξανδρούπολη
2020-10-07
Επιστημονική Διαδικτυακή Εκδήλωση: Σακχαρώδης Διαβήτης: Νεότερες πρακτικές οδηγίες – 07/10/2020
Διαβητολογικό Κέντρο Β΄ Πανεπιστημιακής Παθολογικής Κλινικής ΔΠΘ
Ξενοδοχείο Ramada Plaza by Wyndham Thraki – Αλεξανδρούπολη

Επιστημονική Ημερίδα: Σακχαρώδης Διαβήτης Τύπου 2
2020-10-03
Επιστημονική Ημερίδα: Σακχαρώδης Διαβήτης Τύπου 2 – Κλινικές εφαρμογές στην Πρωτοβάθμια φροντίδα υγείας.

Διαβητολογικό Κέντρο Β’ Παθολογικής Κλινικής του ΔΠΘ
Κέντρο Υγείας Ορεστιάδας
Υπό την αιγίδα της Ελληνικής Διαβητολογικής Εταιρείας (ΕΔΕ) και του Ιατρικού Τμήματος ΔΠΘ του Ιατρικού Συλλόγου Έβρου

18ο Πανελλήνιο Διαβητολογικό Συνέδριο (Hilton, 16-19 Σεπτεμβρίου 2020)
2020-09-16 - 2020-09-19
Επισκεφθείτε την Ψηφιακή Πλατφορμα του 18ου Πανελλήνιου Διαβητολογικού, με όλο το βιντεοσκοπημένο υλικό.

Αγαπητές και αγαπητοί συνάδελφοι και φίλοι,
Ο σακχαρώδης διαβήτης (ΣΔ) εξακολουθεί να αποτελεί τη μάστιγα της εποχής μας, με συνεχώς αυξανόμενη τάση σε όλες τις χώρες του κόσμου. Το 2017, η Διεθνής Ομοσπονδία Διαβήτη (IDF) υπολόγισε το σύνολο των ατόμων με ΣΔ τύπου 2 (ΣΔτ2) στον πλανήτη στα 425 εκατομμύρια (με προοπτική να φτάσει στα 693 εκατομμύρια το 2045), με τα 2/3 των ατόμων αυτών να είναι σε παραγωγικές ηλικίες. Για την αύξηση αυτή ευθύνεται ο σύγχρονος τρόπος ζωής με την παχυσαρκία, την έλλειψη άσκησης, το χρόνιο stress και τη μόλυνση του περιβάλλοντος. Αυξητική πορεία πάνω από 3% κάθε χρόνο εμφανίζει και ο ΣΔτ1. Εξαιρετικά ανησυχητικό είναι επίσης το γεγονός της αυξανόμενης εμφάνισης παχυσαρκίας και ΣΔτ2 σε παιδιά και εφήβους. Σε δημοσίευση στο περιοδικό «Lancet» τον Ιούνιο 2018 που εξέτασε τον σχετικό κίνδυνο και τις αιτίες θανάτου τα τελευταία 20 χρόνια στις ΗΠΑ, απεδείχθη ότι παρά την αύξηση του ΣΔτ2 ο οποίος τριπλασιάσθηκε, δεν παρατηρήθηκε ανάλογη αύξηση των θανάτων κυρίως λόγω μείωσης των καρδιαγγειακών επιπλοκών (εμφράγματα και εγκεφαλικά επεισόδια). Αυτό είναι εντυπωσιακό και οφείλεται στις σημαντικές εξελίξεις στην πρόληψη και θεραπεία της νόσου τα τελευταία λίγα χρόνια. Εκτός από τη θεραπεία της υπεργλυκαιμίας, σημαντικά βήματα έχουν γίνει και στην αντιμετώπιση της υπέρτασης και της δυσλιπιδαιμίας, οι οποίες κατά κανόνα συνοδεύουν τον ΣΔτ2 και συμβάλουν στην ανάπτυξη επιπλοκών, κυρίως από την καρδιά και τα αγγεία. Με τις τελευταίες κατευθυντήριες της Αμερικανικής και Ευρωπαϊκής Διαβητολογικής Εταιρείας (ADA/ΕASD) και της Ελληνικής Διαβητολογικής Εταιρείας, γίνεται για πρώτη φορά σαφής εξατομίκευση των θεραπευτικών χειρισμών στον ΣΔ, με προτάσεις για συγκεκριμένους συνδυασμούς φαρμάκων ανάλογα με την περίπτωση αλλά και την ύπαρξη συνοσηροτήτων (κυρίως από το καρδιαγγειακό σύστημα και τους νεφρούς).
Είναι σαφές ότι ο ΣΔ είναι πολύπλοκο συστηματικό νόσημα και δεν αφορά μόνο τη διαταραχή του μεταβολισμού της γλυκόζης, αλλά το σύνολο του κυτταρικού μεταβολισμού σε όλους ανεξαιρέτως τους ιστούς. Στην πορεία εξέλιξης της νόσου δημιουργούνται συνοσηρότητες από όλα τα συστήματα (καρδιαγγειακό, νευρικό, πεπτικό, νεφρούς, δέρμα, ακόμα και από την ψυχική σφαίρα) ως αποτέλεσμα της χρόνιας υπεργλυκαιμίας-δυσλιπιδαιμίας και των χρόνιων επιπλοκών, γεγονός το οποίο καθιστά επιβεβλημένη την άριστη μεταβολική ρύθμιση σε όλες τις παραμέτρους. Στην επίτευξη αυτού του στόχου έχει συμβάλει αποφασιστικά η κυκλοφορία πρωτοπόρων φαρμάκων (νέες βασικές ινσουλίνες, αναστολείς SGLT2, αγωνιστές υποδοχέων GLP-1), οι συνδυασμοί των οποίων προσφέρουν ευελιξία και αποτελεσματικότητα στις θεραπευτικές επιλογές.
Απ’ την άλλη μεριά, η έκρηξη στον τομέα της τεχνολογίας τα τελευταία χρόνια και η εφαρμογή της στο πεδίο του ΣΔ (αντλίες ινσουλίνης νέας γενιάς, τεχνητό πάγκρεας, σύγχρονες συσκευές αυτομέτρησης της γλυκόζης στο αίμα, συσκευές συνεχούς καταγραφής) έχει αυξήσει τις δυνατότητες εντατικοποίησης της ρύθμισης.
Στόχος του επόμενου Πανελληνίου Συνεδρίου της ΕΔΕ είναι να συνδυάσει αρμονικά τα νεότερα επιστημονικά δεδομένα με την κλινική πρακτική, σε μια προσπάθεια να καλυφθεί όλο το φάσμα της παθοφυσιολογίας, της πρόληψης, της θεραπείας και της παρακολούθησης του ΣΔ και των επιπλοκών του. Την υλοποίηση αυτού του στόχου θα αναλάβουν έγκριτοι Έλληνες και ξένοι ομιλητές ενώ θα δοθεί, όπως πάντα, η δυνατότητα σε συναδέλφους να παρουσιάσουν δείγματα της τρέχουσας ερευνητικής τους προσπάθειας.
Το επόμενο Πανελλήνιο Συνέδριο της ΕΔΕ είναι επετειακό. Η Ελληνική Διαβητολογική Εταιρεία επί 45 χρόνια υπηρετεί με συνέπεια όλες τις διαχρονικές επιστημονικές αξίες, ήτοι γνώση, εμπειρία, έρευνα, εκπαίδευση, γεγονός το οποίο την κατατάσσει (ιστορικά πλέον) σε σημαντικότατο θεσμικό παράγοντα της ιατρικής κοινότητας, και ειδικότερα της διαβητολογίας στη χώρα μας.
Με αυτό τον οραματισμό, σας προσκαλούμε στην Αθήνα 16-19 Σεπτεμβρίου 2020 στο 18ο Πανελλήνιο Συνέδριο της Ελληνικής Διαβητολογικής Εταιρείας, το οποίο απευθύνεται σε όλους τους επαγγελματίες υγείας αλλά και φοιτητές από όλο το φάσμα των επιστημών υγείας. Θα αποτελέσει για όλους εμάς ιδιαίτερη τιμή και χαρά η παρουσία και η ενεργός συμμετοχή σας, ώστε να μοιραστούμε τη σύγχρονη διεθνή γνώση και να ανταλλάξουμε απόψεις σε αυτό το ιδιαίτερα πολύπλοκο νόσημα, με το οποίο ασχολείται εντατικά όλη η διεθνής επιστημονική κοινότητα.

Ο Πρόεδρος της Ελληνικής Διαβητολογικής Εταιρείας
Καθηγητής Γεώργιος Δ. Δημητριάδης

13ο Πανελλήνιο Συνέδριο Καρδιομεταβολικών Παραγόντων Κινδύνου (3-6 Σεπτεμβρίου 2020, Καλαμάτα)
2020-09-03 - 2020-09-06
Αγαπητές, Αγαπητοί Συνάδελφοι,
Η Εταιρεία Μελέτης Παραγόντων Κινδύνου για Αγγειακά Νοσήματα (Ε.Μ.Πα.Κ.Α.Ν.) διοργανώνει το 13ο Πανελλήνιο Συνέδριο Καρδιομεταβολικών Παραγόντων Κινδύνου, 3-6 Σεπτεμβρίου 2020 στο ξενοδοχείο Elite στην Καλαμάτα, στο οποίο φιλοδοξεί με τη διεξαγωγή των εργασιών του να παρέχει ό,τι νεότερο σε ένα ευρύ πεδίο θεμάτων σχετικών με τους Καρδιομεταβολικούς παράγοντες κινδύνου, με έμφαση στην τεκμηριωμένη γνώση και στην συνεπαγόμενη ορθή κλινική πράξη.
Στο Συνέδριο θα συμμετέχουν ως ομιλητές, εκλεκτοί συνάδελφοι, που έχουν διαπρέψει στο χώρο τους και θα συζητηθούν οι τελευταίες εξελίξεις μέσα από διαλέξεις ειδικών, στρογγυλά τραπέζια, επιστημονικές αντιπαραθέσεις και δορυφορικά συμπόσια, πάνω στις μεθόδους πρόληψης, διάγνωσης και αντιμετώπισης των Καρδιομεταβολικών παραγόντων κινδύνου. Στη διάρκεια του συνεδρίου, θα έχετε τη δυνατότητα να θέσετε ερωτήσεις και να λάβετε απαντήσεις για ζητήματα με αμφισβητούμενες απόψεις, σε όλες τις πτυχές των μεταβολικών διαταραχών.
Εκ μέρους του Δ.Σ. της Ε.Μ.Πα.Κ.Α.Ν.
Πρόεδρος Δ.Σ.
Δρ. Ι. Κυριαζής

15ο Ετήσιο Κλινικό Φροντιστήριο & 5ο Σχολείο Θεραπευτικής για τα Καρδιομεταβολικά Νοσήματα
2020-07-10
Εκ μέρους του Δ.Σ. της Ε.Μ.Πα.Κ.Α.Ν., σας ενημερώνουμε για την Προσυνεδριακή επιστημονική εκδήλωση με θέμα «15ο Ετήσιο Κλινικό Φροντιστήριο & 5o Σχολείο Θεραπευτικής για τα Καρδιομεταβολικά Νοσήματα: Από τη θεωρία στη πράξη» που θα πραγματοποιηθεί στις 10-12/07/2020 στο Ξενοδοχείο Akti Taygetos στην Καλαμάτα.
Προκαταρκτικό Επιστημονικό Πρόγραμμα
Tο κλινικό φροντιστήριο απευθύνεται σε ειδικευόμενους και ειδικευμένους ιατρούς ηλικίας μέχρι 40ετών και ΜΟΝΟ ενεργά μέλη της Ε.Μ.Πα.Κ.Α.Ν. που έχουν τακτοποιήσει τις οικονομικές τους εκκρεμότητες μέχρι και το τρέχον έτος.
Θα τηρηθεί σειρά προτεραιότητας (η συμμετοχή αφορά μόνο τριάντα (30) συνέδρους), σύμφωνα με την ημερομηνία και την ώρα υποβολής της αίτησης συμμετοχής από τους ενδιαφερόμενους.
Συμπληρώστε εδώ την Online Φόρμα Συμμετοχής
ΤΟ ΚΟΣΤΟΣ ΣΥΜΜΕΤΟΧΗΣ ΔΕΝ ΘΑ ΕΠΙΒΑΡΥΝΕΙ ΤΟΥΣ ΣΥΝΕΔΡΟΥΣ και περιλαμβάνει: Εγγραφή, συνεδριακό υλικό, διαμονή σε μονόκλινο δωμάτιο με ημιδιατροφή (Παρασκευή 10/7 και Σάββατο 11/7), καφέ στα διαλείμματα, βεβαίωση παρακολούθησης (εφόσον καλυφθεί ο απαιτούμενος χρόνος παρακολούθησης).
Ο φόρος διαμονής θα επιβαρύνει αποκλειστικά τους σύνεδρους.
H όλη εκδήλωση θα βιντεοσκοπηθεί και θα αναρτηθεί στο https://www.empakan.tv/ για εκπαιδευτικούς σκοπούς αμέσως μετά το πέρας της .

Online 8th Asia Pacific Congress on Controversies to Consensus in Diabetes, Obesity and Hypertension (CODHy),
2020-06-06 08:00 - 21:00 (Europe/Athens)
ONLINE CONGRESS

The great success of the previous seven CODHy AP Congresses held in Shanghai, as well as the enthusiastic feedback received from the most recent Congress, confirmed the need for proceeding with the 8th edition of this dynamic Congress.
CODHy AP will be devoted to evidence-based debates and discussions amongst session moderators, speakers and the audience, all of whom will examine and analyze the most relevant and controversial issues raised during the course of 2019 and 2020 within the field of Diabetes, Obesity and Hypertension. Topics will include the treatment of type 2 diabetes such as personalized therapy, treatment targets, prediabetes, early stage diabetes, the role of insulin and other agents, advances in endocrinology as well as novel medical issues.
Allowing ample time for speaker-audience discussion, the Congress aims at reaching up-to-date recommendations to ongoing debates even when data remain limited, through evidence-based medicine, including expert opinion. Participants will have the opportunity to take part in this vibrant meeting which will facilitate discussions on the shared experiences and opinions of leading local and international experts.
The 8th CODHy AP Congress will emphasize issues related to the region in terms of diagnostics, distinctive responses to treatments and typical complications. Many of the Faculty members will be local in order to discuss these typical regional problems.

ΑΚΥΡΩΝΕΤΑΙ: Εκπαιδευτικό Σεμινάριο ΕΔΕ (Ηράκλειο Κρήτης, 30/5/2020)
2020-05-30
ΑΚΥΡΩΝΕΤΑΙ: Εκπαιδευτικό Σεμινάριο της Ελληνικής Διαβητολογικής Εταιρείας:
Σακχαρώδης Διαβήτης: Εφαρμόζοντας τις νέες γνώσεις στην καθημερινή πράξη.
Ξενοδοχείο Aquila Atlantis
Ηράκλειο Κρήτη, 30/05/2020

55th Annual Meeting of the European Diabetes Epidemiology Group (EDEG)
2020-05-09 - 2020-05-12
On behalf of the Steering Committee of EDEG and the National Organizing Committee, it is a great pleasure to invite all of you to join the 55th Annual Meeting of the European Diabetes Epidemiology Group (EDEG). which will be held from 9 to 12 May, 2020, in Hersonissos, Heraklion Crete, Greece.
In this website you will find all the information needed, concerning the implementation of the congress. The content will soon be enriched with further details for your convenience. We are confident that the 55th Annual Meeting of the European Diabetes Epidemiology Group will be an unforgettable personal and professional experience, and we look forward to welcoming you to Crete, Greece.
As Chair of the Meeting, we would like to invite you all to actively participate in this unique Scientific Event.
Best regards,
Chairs of the Meeting

Stavros Liatis
NHS Director, Internal Medicine and Diabetes Consultant, ‘Laiko’ General Hospital, National and Kapodistrian University of Athens, Greece

Konstantinos Makrilakis
Associate Professor of Internal Medicine, Diabetes Consultant, ‘Laiko’ General Hospital, National and Kapodistrian University of Athens, Greece

Καρδιολογία του Αύριο. Σακχαρώδης Διαβήτης και Καρδιά
2020-03-27 - 2020-03-28
Σύγχρονες Μέθοδοι Πρόληψης – Τεχνικές Απεικόνισης και Θεραπείες – Παρουσίαση Περιπτώσεων

27- 28 Μαρτίου 2020

Divani Caravel Hotel, Αθήνα

Οργάνωση: ΕΛΛΗΝΙΚΟ ΚΟΛΛΕΓΙΟ ΚΑΡΔΙΟΛΟΓΙΑΣ

Επισκεφθείτε τη σελίδα της εκδήλωσης

On-line δωρεάν εγγραφή

Επιστημονικό Πρόγραμμα

Πανελλήνιο Συνέδριο Αγγειακής & Ενδαγγειακής Χειρουργικής - Αγγειολογίας
2020-03-19 - 2020-03-21
Πανελλήνιο Συνέδριο Αγγειακής & Ενδαγγειακής Χειρουργικής – Αγγειολογίας (19 – 21 Μαρτίου 2020, Αίγλη Ζαππείου)
Επισκεφθείτε την επίσημη ιστοσελίδα του Συνεδρίου: https://hsvscongress2020.gr/

11th International Congress of Internal Medicine
2020-03-19 - 2020-03-21
Dear Colleagues,
With an experience of 10 International Congresses, we are now excited to be organizing the 11th International Congress of Internal Medicine, which will be held on March 19-21, 2020 in Athens, Greece.
This Annual International Congress is an Independent International Congress of Internal Medicine organised by the Institute of Internal Medicine and Hepatology and the Department of Medicine & Research Laboratory of Internal Medicine, University Hospital of Larissa, hosting more than 800 attendees around the world and with the active participation of established and distinguished international scientists and experts.
The scientific program of the forthcoming 11th International Congress includes the latest developments and innovations of Internal Medicine. The Congress also provides young colleagues with a great opportunity to present their work, research and clinical experience through oral presentations and e-posters covering various fields of Internal Medicine. Therefore, we encourage interested colleagues to actively participate in the program and submit abstracts of their work through the website of the Congress.
As in the previous year, the Congress is endorsed and supported by the Foundation for the Development of Internal Medicine in Europe (FDIME) and under the auspices of the University of Thessaly Medical School, Larissa, Greece and the Hellenic Society of Internal Medicine.
This Congress promises to be an outstanding scientific meeting and we are delighted to welcome you in the exciting and historic city of Athens.
With my warmest regards

George N. Dalekos
President of the Organizing Committee
Head, Department of Medicine and Research Laboratory of Internal Medicine
University Hospital of Larissa, Larissa, Greece

Παγκόσμια Ημέρα Νεφρού 2020, 12 Μαρτίου 2020 (Παράλληλες δράσεις σε Αθήνα και Θεσσαλονίκη)
2020-03-12
Δείτε την αφίσα της εκδήλωσης και επίσκεφθείτε το site της Ελληνικής Νεφρολογικής εταιρείας

Ημέρες Υπέρτασης (6-8 Μαρτίου 2020, Δράμα)
2020-03-06 - 2020-03-08
Η Ελληνική Εταιρεία Υπέρτασης διοργανώνει την Επιστημονική Εκδήλωση “Ημέρες Υπέρτασης – Δράμα 2020” η οποία θα πραγματοποιηθεί στις 6-8 Μαρτίου 2020 στο ξενοδοχείο Hydrama.
Επίσημη ιστοσελίδα του Συνεδρίου: www.praxicon.gr/Hypertasi_drama

14ο Πανελλήνιο Ιατρικό Συνέδριο Παχυσαρκίας (27 – 29 Φεβρουαρίου 2020)
2020-02-27 - 2020-02-29
Με ιδιαίτερη τιμή και χαρά, η Ελληνική Ιατρική Εταιρεία Παχυσαρκίας, σας προσκαλεί στο 14ο Πανελλήνιο Ιατρικό Συνέδριο Παχυσαρκίας που θα πραγματοποιηθεί 27 – 29 Φεβρουαρίου 2020 στο ξενοδοχείο Royal Olympic.
Επισκεφθείτε εδώ το Επίσημο site του Συνεδρίου
Δείτε το Προκαταρκτικό Επιστημονικό Πρόγραμμα

25ο Ετήσιο Σεμινάριο Συνεχιζόμενης Ιατρικής Εκπαίδευσης Γ.Ν.Α. «Ο ΕΥΑΓΓΕΛΙΣΜΟΣ»
2020-02-17 - 2020-02-21
17 – 21 ΦΕΒΡΟΥΑΡΙΟΥ 2020
Οργάνωση: ΕΝΩΣΗ ΕΠΙΣΤΗΜΟΝΙΚΟΥ ΠΡΟΣΩΠΙΚΟΥ Γ.Ν.Α «Ο ΕΥΑΓΓΕΛΙΣΜΟΣ» (Ε.Ε.Π.Ν.Ε.)
Δείτε παρακάτω το Πρόγραμμα του 25ου Ετήσιου Σεμιναρίου Συνεχιζόμενης Ιατρικής Εκπαίδευσης του Γ.Ν.Α. «O Ευαγγελισμός», το οποίο μοριοδοτείται από τον Πανελλήνιο Ιατρικό Σύλλογο με 30 μόρια Συνεχιζόμενης Ιατρικής Εκπαίδευσης (CME – CPD credits).

Link Επιστημονικού Προγράμματος: http://www.evaggelismos-hosp.gr/files/epistimoniki_enosi/17_02_20_SITE_Programme_25_Site.pdf

Ετήσιο Συνέδριο Συνεχιζόμενη Εκπαίδευση του Παιδιάτρου: Από το Νεογνό στον Έφηβο (14-16 Φεβρουαρίου 2020, Ιωάννινα)
2020-02-14 - 2020-02-16
Αγαπητοί/ές κύριοι/ες,
Από 14 έως 16 Φεβρουαρίου 2020 θα πραγματοποιηθεί στα Ιωάννινα το «Ετήσιο Συνέδριο Συνεχιζόμενη Εκπαίδευση του Παιδιάτρου: Από το Νεογνό στον Έφηβο». Τη διοργάνωση έχει αναλάβει το Σωματείο Αρωγοί Πρόληψης και Θεραπείας Παιδικών Νοσημάτων με την επιστημονική συνεργασία του Τομέα Υγείας του Παιδιού, του Τμήματος Ιατρικής, της Σχολής Επιστημών Υγείας, του Πανεπιστημίου Ιωαννίνων.
Θα καταβάλλουμε κάθε δυνατή προσπάθεια, εκ μέρους της οργάνωσης, προκειμένου να διευκολύνουμε τη συμμετοχή συναδέλφων με τη δωρεάν εγγραφή και παρακολούθηση.
Σας προσκαλούμε, όλους όσους θέλετε να συμμετάσχετε ενεργά, να υποβάλλετε εργασίες που θα συμπεριληφθούν στο πλαίσιο του επιστημονικού προγράμματος με κύριες θεματικές επιστημονικές ενότητες τις παρακάτω:
• Νεογνολογία
• Παιδιά με ιδιαιτερότητες
• Αιματολογία
• Επείγουσα Παιδιατρική
• Καρδιαγγειακά – Μεταβολικά Νοσήματα
• Γυναικολογία
• Επιλεγμένα Παιδιατρικά Θέματα
• Χειρουργικά
Θα το εκτιμούσαμε ιδιαίτερα να υποβάλετε τις εργασίες, έως και την ακόλουθη ημερομηνία που έχει ήδη λάβει παράταση, την Κυριακή 15/12/2019, καθώς επίσης και να ανακοινώσετε τη δυνατότητα αυτή όπου κρίνετε κατάλληλο για τη καλύτερη ενημέρωση των ενδιαφερομένων.
Ο σύνδεσμος για την on line υποβολή περιλήψεων είναι ενεργός ΕΔΩ
Η δυνατότητα για δωρεάν εγγραφή κάθε ενδιαφερόμενου πραγματοποιείται ΕΔΩ
Επισυνάπτεται το επιστημονικό πρόγραμμα. Αναμένουμε με χαρά να σας καλωσορίσουμε στις εργασίες του «Ετήσιου Συνεδρίου Συνεχιζόμενη Εκπαίδευση του Παιδιάτρου: Από το Νεογνό στον Έφηβο» και σας ευχαριστούμε εκ των προτέρων για τις ενέργειες σας καθώς και την ενεργό συμμετοχή σας.
Με Τιμή
Εκ μέρους της Οργανωτικής Επιτροπής
Νικόλαος Χαλιάσος
Καθηγητής Παιδιατρικής, Διευθυντής, Τομέας Υγείας Παιδιού, Τμήμα Ιατρικής, Σχολή Επιστημών Υγείας, Πανεπιστήμιο Ιωαννίνων, Ιωάννινα
Αικατερίνη Σιώμου
Αναπληρώτρια Καθηγήτρια Παιδιατρικής και Παιδονεφρολογίας, Τμήμα Ιατρικής, Σχολή Επιστημών Υγείας, Πανεπιστήμιο Ιωαννίνων, Διευθύντρια Παιδιατρικής Κλινικής, Π.Γ.Ν. Ιωαννίνων, Ιωάννινα
Αλέξανδρος Μάκης
Αναπληρωτής Καθηγητής Παιδιατρικής – Παιδοαιματολογίας, Τμήμα Ιατρικής, Σχολή Επιστημών Υγείας, Πανεπιστήμιο Ιωαννίνων, Ιωάννινα

Πανελλήνιες Εκπαιδευτικές Ημερίδες Πρωτοβάθμιας Φροντίδας Υγείας «Γ. Παπαδάκης»10/02/2020 – 14/02/2020, Ξενοδοχείο Divani Caravel – Αθήνα
2020-02-10 - 2020-02-14
Αγαπητές κυρίες, Αγαπητοί κύριοι,
σας περιμένουμε με ιδιαίτερη χαρά, από 10 έως και 14 Φεβρουαρίου 2020, στο Ξενοδοχείο DIVANI CARAVEL στην ΑΘΗΝΑ, για ένα παραγωγικό και δημιουργικό για την εκπαίδευσή μας πενθήμερο.
To Ινστιτούτο Μελέτης, Έρευνας και Εκπαίδευσης για το Σακχαρώδη Διαβήτη και τα Μεταβολικά Νοσήματα, σε συνεργασία με την Πανελλήνιο Εταιρεία Διατροφής διοργανώνουν στο Ξενοδοχείο DIVANI CARAVEL στην ΑΘΗΝΑ από 10-14 Φεβρουαρίου 2020, το 2ο Ετήσιο Πανελλήνιο Συνέδριο – ΠΑΝΕΛΛΗΝΙΕΣ ΕΚΠΑΙΔΕΥΤΙΚΕΣ ΗΜΕΡΙΔΕΣ ΠΡΩΤΟΒΑΘΜΙΑΣ ΦΡΟΝΤΙΔΑΣ ΥΓΕΙΑΣ « Γ. ΠΑΠΑΔΑΚΗΣ»
Βασικό αντικείμενο των Γιατρών της Π.Φ.Υ, είναι η πρόληψη συνεπώς και η στρατηγική προσέγγισης της Συνεχιζόμενης Εκπαίδευσης των Γιατρών της Π.Φ.Υ (Γενικών Γιατρών, Παθολόγων και όχι μόνο) πρέπει να κινείται προς αυτήν την κατεύθυνση.
Βασικά χαρακτηριστικά του προγράμματος:​

Σεμινάριο για Επαγγελματίες Υγείας, πλην Γιατρών. Σεμινάριο Ανανηπτών στη βασική υποστήριξη της ζωής και την εξωτερική απινίδωση.
Ειδικά Εφηρμοσμένα Κλινικά Φροντιστήρια (απαιτείται δήλωση συμμετοχής).
10ωρο πρωϊνό «ΕΦΗΡΜΟΣΜΕΝΟ ΚΛΙΝΙΚΟ ΦΡΟΝΤΙΣΤΗΡΙΟ ΓΙΑ ΤΟΝ ΣΑΚΧΑΡΩΔΗ ΔΙΑΒΗΤΗ».
«12ωρο βραδινό Φροντιστήριο με θέμα: Επείγοντα Παθολογικά και Χειρουργικά θέματα.Όπως κάθε χρόνο το Σεμινάριο θα είναι διαδραστικό με ανάλυση και συζήτηση ενδιαφερόντων περιπτώσεων. Απαιτείται προεγγραφή – δήλωση συμμετοχής. Θα χορηγηθεί ξεχωριστό πιστοποιητικό παρακολούθησης και CD με όλες τις εισηγήσεις, ΜΟΝΟ σε όσους το παρακολουθήσουν.

Δείτε το Επιστημονικό Πρόγραμμα​
ΔΕΛΤΙΑ ΣΥΜΜΕΤΟΧΗΣ
Παρακαλούμε, αφού συμπληρωθεί το ΔΕΛΤΙΟ να αποσταλεί ηλεκτρονικά στη
Γραμματεία της εκδήλωσης : Congress World
Ε-mail: reception@congressworld.gr

12ώρο Σεμινάριο – Σεμινάριο Ανανηπτών – Νοσηλευτικό
ΥΠΟΒΟΛΗ ΕΡΓΑΣΙΩΝ
Για να υποβάλετε την εργασία σας πατήστε εδώ
Για να δείτε τις οδηγίες υποβολής πατήστε εδώ
Όλες οι εργασίες θα πρέπει να αποσταλούν έως 25/1/2020

Επιστημονική Εκδήλωση για το Διαβητικό Πόδι & Ενημερωτική Εκδήλωση για το κοινό (Ιωάννινα, 8 & 9/2/2020)
2020-02-08 - 2020-02-09
Με ιδιαίτερη χαρά σας ανακοινώνουμε, ότι το Διαβητολογικό Κέντρο Ενδοκρινολογικής Κλινικής ΠΓΝ Ιωαννίνων σε συνεργασία με την Αγγειοχειρουργική Μονάδα της Χειρουργικής Κλινικής Ιωαννίνων διοργανώνουν:

«Επιστημονική Εκδήλωση Για Το Διαβητικό Πόδι», το Σάββατο 8 Φεβρουαρίου 2020 στο Ξενοδοχείο Du Lac, Ιωάννινα &
«Ενημερωτική Εκδήλωση Για Το Κοινό», την Κυριακή 9 Φεβρουαρίου 2020 στο Ξενοδοχείο Du Lac, Ιωάννινα

Φιλοδοξία της επερχόμενης εκδήλωσης αποτελεί η συζήτηση σύγχρονων θεμάτων επιστημονικής αιχμής, με τη συμμετοχή συναδέλφων διαφόρων ειδικοτήτων που εμπλέκονται στην κλινική εξέταση του διαβητικού ποδιού, στην ανάδειξη τεχνικών επούλωσης διαβητικού έλκους, αλλά και στην ανάλυση της αντιμετώπισης περιφερικής αγγειοπάθειας στο διαβητικό πόδι.
Δείτε το Επιστημονικό πρόγραμμα της Εκδήλωσης ΕΔΩ
Η εγγραφή στις εργασίες της Επιστημονικής Εκδήλωσης είναι Δωρεάν και πραγματοποιείται ΕΔΩ
Για περισσότερες πληροφορίες, παρακαλούμε πατήστε ΕΔΩ
Οι επιστημονικά υπεύθυνοι
Με Τιμή
ΣΤΥΛΙΑΝΟΣ ΤΙΓΚΑΣ
Επίκουρος Καθηγητής Ενδοκρινολογίας, Τμήμα Ιατρικής, Σχολή Επιστημών Υγείας, Πανεπιστήμιο Ιωαννίνων, Διευθυντής, Ενδοκρινολογική Κλινική και Διαβητολογικό Κέντρο, Πανεπιστημιακό Γενικό Νοσοκομείο Ιωαννίνων, Ιωάννινα.
ΣΤΥΛΙΑΝΟΣ ΚΟΥΤΣΙΑΣ
Αναπληρωτής Καθηγητής Αγγειοχειρουργικής, Τμήμα Ιατρικής, Σχολή Επιστημών Υγείας, Πανεπιστήμιο Ιωαννίνων, Πανεπιστημιακό Γενικό Νοσοκομείο Ιωαννίνων, Ιωάννινα.

Ημερίδα Λιπιδίων και Αθηροσκλήρωσης - ΜΟΡΙΟΔΟΤΗΣΗ - (31/1/2010, Θεσσαλονίκη)
2020-01-31
Αγαπητοί συνεργάτες,
Με μεγάλη μας χαρά ανακοινώνουμε τη διοργάνωση της 1ης Ημερίδας Λιπιδίων και Αθηροσκλήρωσης με θέμα: “Αντιμετώπιση Δυσλιπιδαιμιών: Νεότερα δεδομένα και προκλήσεις”, η οποία διοργανώνεται από την Α΄Παθολογική Κλινική και το Ιατρείο Λιπιδίων-Αθηροσκλήρωσης και θα λάβει χώρα στις 31 Ιανουαρίου 2020 στο αμφιθέατρο του 424 ΓΣΝΕ.
Σκοπός της Ημερίδας είναι η παρουσίαση όλων των νεότερων εξελίξεων στην αντιμετώπιση των δυσλιπιδαιμιών και η συζήτηση όλων των προβληματισμών που αναδύονται με τις τελευταίες θεραπευτικές οδηγίες και τα νεότερα φάρμακα που μπήκαν στη φαρέτρα μας.
Εκ των προτέρων θα θέλαμε να ευχαριστήσουμε όλους τους προσκεκλημένους ομιλητές που ανταποκρίθηκαν στο κάλεσμά μας καθώς και τους υπόλοιπους συναδέλφους που θα παρακολουθήσουν μαζί μας την Ημερίδα μας.
Με συναδελφικούς χαιρετισμούς,
Ο Πρόεδρος της Οργανωτικής Επιτροπής
Σφήκας Γεώργιος
Αρχίατρος-Παθολόγος
Υπεύθυνος Ιατρείου Λιπιδίων-Αθηροσκλήρωσης 424 ΓΣΝΕ

Επισκεφθείτε τη σελίδα της εκδήλωσης

10ο Κλινικό Φροντιστήριο Σακχαρώδους Διαβήτη
2020-01-23 - 2020-10-25
23 – 25 Ιανουρίου 2020, Ξενοδοχείο CROWNE PLAZA, Αθήνα

Διαβάστε εδώ το Επιστημονικό Πρόγραμμα

8ο ΑΚΡΟΠΟΛΙΣ 2019: Ετήσια Συνάντηση Ειδικών σε θέματα καρδιομεταβολικού κινδύνου: Aμφιλεγόμενα θέματα αιχμής (Σάββατο 14 Δεκεμβρίου 2019)
2019-12-14
8ο ΑΚΡΟΠΟΛΙΣ 2019.
Σάββατο 14/12/2019, Αίγλη Ζαππείου, Αθήνα
Ετήσια Συνάντηση ειδικών σε θέματα καρδιομεταβολικού κινδύνου: Αμφιλεγόμενα θέματα αιχμής
Δείτε εδώ το Προκαταρκτικό Επιστημονικό Πρόγραμμα
Συμπληρώστε την Online Φόρμα Συμμετοχής

Ημέρες Διαβήτη 2019 (29 & 30 Νοεμβρίου 2019 - Ιατρικός Σύλλογος Αθηνών)
2019-11-29 - 2019-11-30
Παρασκευή 29 & Σάββατο 30 Νοεμβρίου 2019
Ιατρικός Σύλλογος Αθηνών
Συνεδριακή Αίθουσα – 3ος όροφος
Σεβαστουπόλεως 113, Αθήνα
Διαβάστε εδώ το Επιστημονικό Πρόγραμμα και τις Θεματικές Ενότητες της εκδήλωσης

Ημερίδα: "Προσεγγίζοντας τους ασθενείς με ρευματικές παθήσεις στην Πρωτοβάθμια Φροντίδα Υγείας"
2019-11-15
Με χαρά σας καλωσορίζουμε στην Ημερίδα που διοργανώνει η Ελληνική Ρευματολογική Εταιρεία & Επαγγελματική Ένωση Ρευματολόγων Ελλάδος (ΕΡΕ-ΕΠΕΡΕ) σε συνεργασία με την Εταιρεία Γενικής/ Οικογενειακής Ιατρικής Ελλάδος «Ιπποκράτης» με θέμα: «Προσεγγίζοντας τους ασθενείς με ρευματικές παθήσεις στην Πρωτοβάθμια Φροντίδα Υγείας (Π.Φ.Υ.)».
Ο στόχος της εκπαιδευτικής αυτής δραστηριότητας είναι ξεκάθαρος: να ευαισθητοποιήσει τον ιατρό της Π.Φ.Υ. ώστε να είναι ικανός να διακρίνει τις χαρακτηριστικές κλινικοεργαστηριακές εκδηλώσεις των ασθενών με ρευματικές παθήσεις που προσέρχονται για διάγνωση ή φροντίδα στην Π.Φ.Υ. Είναι γνωστό ότι οι ρευματικές-μυοσκελετικές παθήσεις προσβάλλουν 1 στους 4 ενήλικες στον γενικό πληθυσμό ενώ είναι επίσης διαπιστωμένο ότι η διάγνωση τους καθυστερεί σημαντικά. Σε ορισμένες από αυτές τις παθήσεις (φλεγμονώδεις αρθρίτιδες, συστηματικές ρευματικές παθήσεις) η καθυστέρηση στην διάγνωση μπορεί να οδηγήσει σε μόνιμες βλάβες στις αρθρώσεις ή σε άλλα ζωτικά όργανα-στόχους, σε καθυστέρηση στην έναρξη αποτελεσματικής θεραπείας ή ευτυχώς σπανιότερα, να θέσει σε κίνδυνο ακόμη και την ζωή των ασθενών.

Διαβάστε εδώ το Επιστημονικό Πρόγραμμα

Patient Centered Meeting (PCM) on Diabetes, Dyslipidemia and Hypertension Vienna, Austria (October 31- November 3, 2019)
2019-10-31 - 2019-11-03
Visit the Meeting website

We are excited to announce the inauguration of a new series of medical education experience – Patient Centered Meeting. The first will focus on diabetes, hypertension and dyslipidemia.
Our aim is to empower clinicians managing patients with these major risk factors. The program is designed to move beyond the traditional presentation of the various topics and clinical trials and will emphasize the translation of current knowledge to clinical practice. We will present and discuss a wide range of settings from structured algorithms and protocols to unanswered conditions; from straightforward situations to challenging complex high risk and difficult to treat patients; and most importantly, from guidelines to personalized medicine.
In addition to the workshops, case studies, meet the experts sessions and round table discussions, you will be able to share your own clinical cases that will allow your peers to learn from at the Poster sessions.
The meeting will take place in beautiful Vienna, which will offer you, together with the interesting program, some cultural experience, whether at its famous opera house, museums or just enjoying the city landmarks and ambient.
A team of leading experts will be there for you and we are confident that the insights and tools you will obtain from the meeting will be implemented in your clinics.
We look forward to see you in Vienna, and hope that the meeting would provide you with an enriching and empowering experience.

Σεμινάριο ΕΔΕ: Σακχαρώδης Διαβήτης. Εφαρμόζοντας τις νέες γνώσεις στην καθημερινή κλινική πράξη (7/12/2019, Καλαμάτα)
2019-10-19
Σεμινάριο ΕΔΕ: Σακχαρώδης Διαβήτης.
Εφαρμόζοντας τις νέες γνώσεις στην καθημερινή κλινική πράξη
7/12/2019, Καλαμάτα
(δείτε εδώ την αφίσα της εκδήλωσης)

5η Ημερίδα Διατροφής (Σάββατο 5/10/2019)
2019-10-05
5η Ημερίδα Διατροφής (Σάββατο 5/10/2019)
Αμφιθέατρο Φαίδων Φέσσας, Λαϊκό Νοσοκομείο, Αθήνα
Διατροφικές Παρεμβάσεις στην Πρόληψη και Αντιμετώπιση των Καρδιομεταβολικών Παραγόντων Κινδύνου
Δείτε εδώ την αφίσα της Ημερίδας
Διαβάστε εδώ το Επιστημονικό Πρόγραμμα.
Συμπληρώστε την online Φόρμα Συμμετοχής.

Αγαπητοί Συνάδελφοι,
Η Εταιρεία Μελέτης Παραγόντων Κινδύνου για Αγγειακά Νοσήματα (Ε.Μ.Πα.Κ.Α.Ν.) σε συνεργασία με την Ένωση Διαιτολόγων – Διατροφολόγων Ελλάδος (ΕΔ-ΔΕ), διοργανώνει την 5η Ημερίδα Διατροφής «Διατροφικές παρεμβάσεις στην Πρόληψη και Αντιμετώπιση των Καρδιομεταβολικών Παραγόντων Κινδύνου», το Σάββατο 5 Οκτωβρίου 2019, στο αμφιθέατρο «Φαίδων Φέσσας» στο Λαϊκό Νοσοκομείο στην Αθήνα.
Τα περισσότερα νοσήματα που σχετίζονται με τον καρδιομεταβολικό κίνδυνο όπως είναι η υπερλιπιδαιμία, η υπέρταση, ο σακχαρώδης διαβήτης και η παχυσαρκία επηρεάζονται άμεσα και απαιτούν μία σωστή και απόλυτα υγιεινή διατροφή αλλά και μία ταυτόχρονη παρέμβαση σε παράγοντες όπως είναι η σωματική δραστηριότητα, η άσκηση αλλά και η ψυχολογία.
Η διαμόρφωση ενός υγιεινού διαιτολογίου και μιας σωστής διατροφικής συμπεριφοράς αποτελούν σημαντικούς παράγοντες για την πρόληψη αλλά και την αντιμετώπιση των καρδιομεταβολικών παραγόντων κινδύνου. Το σωστό πρότυπο διατροφής, η επιλογή των κατάλληλων τροφίμων, η αναλογία των θρεπτικών συστατικών και ο σωστός συνδυασμός της με την προτεινόμενη φαρμακευτική αγωγή, αποτελούν τη βασική θεματολογία της 5ης Ημερίδας Διατροφής.
Για να δείτε το πρόγραμμα πατήστε εδώ.
Όλοι οι ενδιαφερόμενοι θα πρέπει να συμπληρώσουν ηλεκτρονικά την online φόρμα εγγραφής..
Ελπίζουμε στην ενεργό συμμετοχή σας.
Με εκτίμηση,
Χ.Δημοσθενόπουλος – Σ.Κανελλάκης
Πρόεδροι Ο.Ε.

Webinar ΕΔΕ Τετάρτη 3/7/2019, 14:00 - Μελέτη Περιστατικού, Δ. Βλαχάκος, Α. Ράπτης
2019-07-03 14:00 - 15:00
Αγαπητοί Συνάδελφοι,
Την Τετάρτη 3/7/2019, στις 14.00, πραγματοποιείται το webinar της Ελληνικής Διαβητολογικής Εταιρείας στο πλαίσιο των μετεκπαιδευτικών της μαθημάτων μέσω διαδικτύου, για το 2019.
Το περιστατικό που θα συζητηθεί και αναλυθεί στο Webinar, έχει ως εξής:
Γυναίκα, 68 χρονών, με γνωστό ΣΔτ2 από τριετία. Έρχεται στο ιατρείο για πρώτη φορά. Από το ιστορικό αναφέρει και υπέρταση. Καπνίζει 15 τσιγάρα από ηλικίας 20 ετών (24 pack-years).
Εργαστηριακά ευρήματα: HbA1c 7.9%, ACR 60 (Albumin-to-creatinine ratio- φυσιολογικές τιμές <30 mg/g), eGFR 65 ml/min, K+ ορού 5.0 mEq/l, Na+ 140 mEq/lt.
Κλινική εξέταση: ΑΠ 156/85 mmHg, ΒΜΙ 30 kgr/m2
Η κλινική εξέταση δεν παρουσιάζεις εμφανή παθολογικά ευρήματα. Η βυθοσκόπηση είναι φυσιολογική.
Αγωγή:
Μετφορμίνη 850 mgr x 2, γλιμεπιρίδη 2 mgr x 2, ραμιπρίλη 10 mg x 1, ασπιρίνη 100 mgr x 1.
Ερωτήσεις:
1. Ποιος ο περαιτέρω χειρισμός του ασθενούς;
2. Ο ασθενής έχει διαβητική νεφροπάθεια;
3. Χρειάζεται πιο εκτεταμένο έλεγχο – αν ναι ποιόν;
4. Χρειάζεται τροποποίηση της αγωγής του;
Οι εισηγητές που θα το παρουσίασουν είναι ο κ. Δ.Βλαχάκος, Καθηγητής Παθολογίας – Νεφρολογίας, Β ́ Προπαιδευτική Παθολογική Κλινική Νεφρολογική Μονάδα, Παν/μιακό ΓΝ «ΑΤΤΙΚΟΝ» και ο κ. Α.Ράπτης, Αναπλ. Καθηγητής Παθολογίας – Διαβητολογίας, Β ́ Προπ. Παθολογική Κλινική, Μονάδα Έρευνας – Διαβητολογικό Κέντρο Παν/μίου Αθηνών, Παν/μιακό ΓΝ «ΑΤΤΙΚΟΝ».
Σχολιαστής – συντονιστής, ο κ. Α. Αλαβέρας.
Μπορείτε να εγγραφείτε στο webinar μέσω της διεύθυνσης:
https://attendee.gotowebinar.com/register/5569992165630915341
(Webinar ID: 870-441-323)
συμπληρώνοντας το ονοματεπώνυμό σας και το email σας στη φόρμα εγγραφής, ώστε να λάβετε αυτόματα ένα e-mail που θα περιέχει τη διεύθυνση (link) μέσω της οποίας θα μεταδοθεί online το webinar και η οποία θα είναι προσβάσιμη στους συμμετέχοντες την Τετάρτη το μεσημέρι, λίγο πριν τις 14.00.
Θα χορηγηθούν Μόρια (Credits) Συνεχιζόμενης Ιατρικής Μεταπτυχιακής Εκπαίδευσης (ΣΙΜΕ/ CME-CPD) από τον Πανελλήνιο Ιατρικό Σύλλογο (Π.Ι.Σ.), αναλόγως των ωρών παρακολούθησης.
Ενημερωθείτε για το προγραμματισμένο Εκπαιδευτικό Πρόγραμμα και φυσικά, μπορείτε πάντα να παρακολουθείτε βιντεοσκοπημένα και όσα από τα προηγούμενα webinars δεν έχετε καταφέρει να δείτε ζωντανά, μέσω της ενότητας “Προηγούμενα Μαθήματα” στην ιστοσελίδα της ΕΔΕ.
Προσβλέποντας πάντα στην πολύτιμη ενεργό συμμετοχή σας.
Ο Πρόεδρος της Ε.Δ.Ε.
Γεώργιος Δημητριάδης
Ο Υπεύθυνος του Προγράμματος
Αντώνης Αλαβέρας

10th International DIP Symposium on Diabetes, Hypertension, Metabolic Syndrome & Pregnancy
2019-05-29 00:00 - 2019-06-01 23:59
10th International DIP Symposium on Diabetes, Hypertension, Metabolic Syndrome & Pregnancy
Florence, Italy from May 29 – June 1, 2019

http://www.comtecmed.com/DIP/2019/
